钦定古今图书集成/明伦汇编/氏族典/第147卷 > 孙德昭
## 钦定古今图书集成/明伦汇编/氏族典/第147卷 > 孙德昭

按《五代史孙德昭传》：“德昭，盐州五原人。以父任为神
策军指挥使。光化三年，刘季述废，昭宗幽之东宫。宰
相崔引谋返正，阴使人求义士，德昭乃应引。天复元
年正月朔，未旦，季述将朝，德昭伏甲士道旁，邀其舆
斩之，破锁出。昭宗御丹凤楼返正，以功拜静海军节
度使，赐姓李，号扶倾济难忠烈功臣，拜节度使同中”
书门下平章事。是时，崔引欲诛唐宦官外交，梁以为
恃，而宦者韩全诲劫昭宗幸凤翔，德昭与梁率兵卫
引及百官，保东街，趣梁兵以西，梁太祖颇德其附己。
太祖至京师，表同州留后。将行，京师民复请留，遂留
为两街制置使。昭宗东迁，拜左威卫上将军，以疾免。
太祖即位，以为左卫大将军。末帝立，拜左金吾大将
军。卒。